***Vestjydsk jagthornsblæserlaug***.

***Oldermanden*** Stendis 5-3-2016

Velkommen til jer nye laugsbrødre, Thomas – Kim – og Peter. I er nu optaget og dermed fuldgyldige brødre, her i Lauget . I har gennem nogen tid deltaget i vores Onsdagssamlinger på Skovlund. Vi har bemærket, at det ikke falder jer svært at være iblandt os og dermed ”leve jer ind i ånden og tonen i lauget”. Thomas og Kim I har i løbet af efteråret og ind til nu været under behandling af Anders - Ulrichs og Jørgen lind hvor de har prøvet at lære jer den svære kunst at blæse i jagthorn, og i skal nu vise jeres kunnen ved de kommende duelighedsprøver. Peter du har blæst flere år både til mesterskaber mm. Og ved hvad der kræves.

***Til oplysning for jer laugsbrødre og søstre skal jeg minde om, at dette er et Laug og ikke en forening.***

***At det er et Laug betyder også, at man ikke kan melde sig ind i Lauget – men skal indstilles til optagelse før man kan optages. Og endelig har man ved sin indtræden***

***i Lauget forpligtet sig til at overholde de bestemmelser, der er nedfældet i vor Laugsskrå.***

.

***I vor Laugsskrå er Laugets formål nedfældet. Det lyder således***.

***Laugets formål er at samle jagthornsblæsere fra det ganske Vestjylland til udøvelse af deres færdigheder samt festlig samvær.***

Jeg vil minde om, at der er tænkt en del over denne formulering. Den er både forpligtende og alligevel så rummelig, at alle kan være med.

Det betyder også, at der gives mulighed for, at de der vil gøre noget ekstra ud af blæsningen både solo – og i gruppe – har mulighed for det. Det må bare ikke ødelægge vore Onsdagsblæsninger. Det i sig selv er en udfordring idet vores kunnen er så forskellig.

Der er nu gået et år siden vi holdt vores sidste Laugsgilde.

Ligesom de forrige år har vi været med til at markere og festliggøre diverse fester og arrangementer med vores indslag. Det kan kun lade sig gøre ved at Lauget så talrigt har bakket op, selv om det er gået ud over både lørdage og andre dage. Tak for det.

***Årets gang.***

***Duelighedsprøverne blev i 2015 afholdt i Viborg***

Vi mødte som sædvanlig talstærkt op, både solo og grupper. Vores nye solo blæsere fandt ud af det at stå på en scene ikke er det samme som at stå i et øvelokale, sommerfugle i maven svedige hænder og et horn der ikke vil komme med de toner som man ønsker, men tro mig, selv om vi andre som har været med i mange år så kommer det også til os når vi står der. Det blev både til bronze, sølv og guld mærker både i solo og gruppe. Vi fik vores pokaler med hjem både i solo og gruppe tillykke med det. *Jeg mener det er vigtigt at vi støtter op om duelighedsprøverne, selv om man har erhvervet de mærker man kan få, både for at støtte dem som skal op solo første gang og for at være med til at markere at vi stadig kan gøre os i gruppe.*

***Fm 2015***

Forbundsmesterskabet blev i 2015 afholdt på Fyn , vi mødte op med godt humør og klar til at blæse efter at have været under behandling af en musiklærer hele foråret, igen må vi sande at konkurrencen til mesterskaberne er hår, det endte med at vi fik en flot 4 plads i gruppe og Peter en 2 plads i solo, selv om det tog nogen tid idet der gik kuk i de nye pointsystem.

***Sommer afslutning- 25 års jubilæum .***

Vores sommer afslutning blev afholdt som vores 25 års jubilæum, stedet var på Hjerl Hede i perfekte rammer i skytte gården. Perfekt vejr godt humør opstart med en velkomst drink i det åbne ind til alle var samlet ,undertegnede og frue ankom stadsmæssig i en stor amrikaner bil som blev ført af Chalotte vores kassemester. Herefter gik vi til bords og fik en fremragende menu med hvad tilhører, det blev til både horn musik og musik fra band som band som bestod af Chalotte Peter Poul Kastbjerg og Martin Jansen. Senere på aftenen blev der uddelt diplomer til vores 25 års jubilarer K E Gade, Verner Mortensen, Lars Elkjær, Samuel Kaarsgaard og Svend Erik Nielsen, og til sidst blev Anders From Nielsen udnævnt til Æresmedlem.

**Vildt tilberedning**.

En dag vi alle ser frem til, hvad mon vores gildemester har fundet på, menuen stod på røget fasan til forret, fasan bryst lavet som snitsel, der var som sædvanlig kage til eftermiddags kaffe , der blev også tid til en øl og bitter.

***Venø fasan jagt.***

Fasan jagt hos Hans Peter vejret i år viste sig fra den pæne side, vi startede med rundstykker med hvad tilhører, Max fik den ære at være fiskal og se til at alt foregik som det sig bør, og påtale hvis der skulle være noget. Hans Peter gav parolen efter vi havde blæst flaget til tops, vi skulle passe på vores hunde ikke kom ind til han skotske højlands kvæg idet han ikke kunne garantere at de ville komme fra det , det havde Kaj Pedersen glemt at fortælle hans hund så da vi startede så sendte hans hund alle kreaturerne helt til fjorden og der blev de. Mange skud blev løsnet gode situationer med hundene, mobning når en perfekt fasan ikke blev leveret, og til slut en pæn parade , for ikke at glemme så havde vores vært fået udstoppet en hjejle som blev døbt Iben som skulle gå videre som vandrepokal det blev Peter Kofoed for året 2015. en dag vi ser frem til igen.

***Skriverkarl***

Når man går ind på vores hjemmeside, så kan man se han gør et kæmpe arbejde, galleri – kalender-noder m.m. kan bruger mange timer på at opdatere det hele således at vi til enhver tid kan se hvad der sker i lauget. En stor tak til Poul. Som desværre ikke kunne være her i aften.

***Gildemester.***

Du er din titel værdig. Det er altid en fornøjelse når du forestår vores gilder, vi prøver mange nye retter og måder at tilberede dem på, og ikke mindst så leverer du næsten altid de råvarer vi skal tilberede både vildt og tilbehør som svampe.

Brygmester.

Vi ser altid frem til at smage dine drikke, og om vores hals og maver kan klare mosten. Jeg må sige at du sommetider udfordrer dine laugsbrødre og søstres maver og halse, men du gør dig umage hver gang og sørger for at der altid er en flaske til vores gilder, hvis du løber tør for materialer så må du jo hviske det i ørene på vores gildemester således han kan hjælpe dig. Forsæt endelig vi glæder os hver gang vi skal smage på din kunnen. Din bryg til vores jubilæum faldt i alles smag godt gået.

**Spillemester..**

Endnu et år er gået, hvor vi sætter din tålmodighed på prøve når du skal lære og nye stykker og få vores signaler til at lyde rigtig .Som jeg har sagt det før så var vores spillemæssig kunnen ikke nået det stadie som det er i dag. Vi håber du holder os ud i en rum tid endnu.

***Kassemester.***

Chalotte du passer på vores laugskasse som det sig hør og bør for en kassemester, og stiller spørgsmål når vi gerne vil bruge penge. Skulle der være nogen der er i tvivl og det så kan de jo bare spørge ind til kassen når du fremlægger din beretning.

***Spillemester***

Spillemester vil kort redegøre for det foregående års aktiviteter og evt. tanker og det kommende år.

***Kassemester*** vil redegøre for laugsbussen

*10 og 25 års jubilarer*

Her efter vil jeg gerne se vore 10 og 25 års jubilarer.

***Det kommende år***

Det kommende år byder igen på nye udfordringer vore regionsblæsning og senere mesterskaberne på Djursland .

Hermed er beretningen slut. Har nogen noteret sig ting, der ønskes nærmere belyst, kan dette ske, når valghandlingen er slut. Der vil her være mulighed for almindelig debat under ledelse af ordstyreren. Her kan alt drøftes – dog ikke personkritik- men meget gerne forslag til det kommende års program.

**Om valghandling står der i vores lavsskrå**

***Valget styres af oldermanden, der alene fastsætter bestemmelser for valghandlingen.***

***Dog skal enhver afstemning være åben ved håndsoprækning og ingen skjælm skal dølge sin mening.***

Laugsstyrelsen vælges for 1 år ad gangen, så der skal vælges Oldermand, Kassemester, Spillemester, Gildemester og Skriverkarl.

Jeg vil gerne henstille til forsamlingen at der foretages genvalg til de øvrige poster.

Tak til laugsstyrelsen for det år der er gået og den indsats i yder.

***Herefter almindelig debat***

***Oldermand***

***Keld Nielsen***